După începerea celui de-al Doilea Război Mondial, Fricke a fost avansat treptat la următoarele grade: "Konteradmiral" (contraamiral) la 1 noiembrie 1939 și "Vizeadmiral" (viceamiral) la 1 iunie 1941. De la 13 iunie 1941 până la 20 februarie 1943 Fricke a îndeplinit funcția de șef al Statului Major al Comandamentul Marinei de Război Germane (Seekriegsleitung). Avansat amiral la 1 aprilie 1942, Fricke a fost numit comandant al Marinegruppenkommandos Süd (21 martie 1943 - 11 decembrie 1944). În decembrie 1944 a fost plasat în rezerva de comandanți (Führerreserve) a Armatei Germane. Fricke a fost ucis în 2 mai 1945 în timpul Bătăliei Berlinului.